Gedagte vir die dag: God werk om die Skrif te vervul | Maroela Media
Dit alles het gebeur om die Here se boodskap deur die profeet te laat uitkom. (Matteus 1:22)
Hoe sorg jy dat God se Woord jou gids word? Vir die Nuwe-Testamentiese kerk was hierdie ’n belangrike vraag. Hulle het die Ou Testament gehad wat oor die jare as God se volmaakte Woord bewys is. Nou het hulle vir Jesus gehad. Hoe moes hulle vir Jesus en die Skrif bymekaar uitbring? Hulle het ontdek die werk wat God deur Jesus gedoen het, was juis wat God in die Ou Testament belowe het om te doen. Doen God steeds wat Hy in die Bybel belowe het om te doen?
Vervuller van die hele Skrif wat U geïnspireer het, gebruik u Woord om vandag in my lewe te werk. Dankie dat U die Skrif gebruik het om ons op Jesus voor te berei. Gebruik nou die Skrif om my voor te berei om u werk te doen. Amen.
ToekomsVenster: Stukkend en verleë
christine · 8 maande gelede
AMEN PRYS U!!!!
dankie vir U genade oor ons, Amen